ഡിസിസി പുസനംഘടന നടത്താന് തീരുമാനം ഗ്രൂപ്പുകളുടെ ആവശ്യം തള്ളി തിരുവനന്തപുരം: പുനസംഘടന നിര്ത്തിവയ്ക്കാനുള്ള ഗ്രൂപ്പുകളുടെ ആവശ്യം തള്ളി കെപിസിസി നിര്വ്വാഹക സമിതി. ഡിസിസി പുനസംഘടന നടത്താന് തീരുമാനമായി. സംഘടനാ തെരഞ്ഞെടുപ്പ് പ്രഖ്യാപിച്ച സാഹചര്യത്തില് പുനസംഘടന വേണ്ടെന്ന് ഗ്രൂപ്പ് നേതാക്കള് ഇന്നലത്തെ നേതൃയോഗത്തില് ആവശ്യപ്പെട്ടിരുന്നു. പുനസംഘടിപ്പിക്കപ്പെട്ട കെപിസിസിയുടെ ഇന്നലത്തെ ആദ്യയോഗത്തില് കെ സുധാകരനും ഗ്രൂപ്പ് നേതാക്കളും നേര്ക്കുനേര് പോരിലായിരുന്നു. പുതിയ ജനറല് സെക്രട്ടറിമാരും വൈസ് പ്രസിഡന്റുമാരും ചുമതല ഏല്ക്കാനെത്തിയ യോഗത്തില് ഗ്രൂപ്പ് നേതാക്കള് ലക്ഷ്യമിട്ടത് കെ സുധാകരനെയായിരുന്നു. എന്നാല് ബ്ലോക്ക് തലം വരെ പുനസംഘടിപ്പിക്കാന് തീരുമാനിച്ചു. അംഗത്വ വിതരണം യൂണിറ്റ് തലത്തില് തടത്താനും തീരുമാനിച്ചു. ബൂത്ത് തലത്തില് നടത്തണമെന്ന ഗ്രൂപ്പ് നേതാക്കളുടെ ആവശ്യവും തള്ളി പൂര്ണ്ണ പുനസംഘടനയെ 11 ഡിസി സി പ്രിസിഡന്്റുമാര് പിന്തുണച്ചപ്പോള് ഒഴിവുകള് നികത്തിയില് മതിയെന്ന് ആലപ്പുഴ കോട്ടയം മലപ്പുറം ഡിസിസി പ്രസിഡന്്റുമാര് നിര്ദ്ദേശിച്ചു. സംഘടനാ തെരഞ്ഞെടുപ്പ് മുന്നില് കണ്ട് എഐ ഗ്രൂപ്പുകള് കൈകോര്ത്തായിരുന്നു കെപിസിസി അധ്യക്ഷനെ കടന്നാക്രമിച്ചത്. പ്രസിഡന്റ് തന്നെ തെരഞ്ഞെടുപ്പില് മത്സരിക്കുമെന്ന് പ്രഖ്യാപിച്ച സാഹചര്യത്തില് ഇനി പുനസംഘടന വേണ്ടെന്ന് പറഞ്ഞ് ആദ്യം വെടി പൊട്ടിച്ചത് കെ ബാബുവായിരുന്നു. കെ സി ജോസഫ് ബെന്നി ബഹന്നാന് എന്നിവര് പിന്തുണയുമായെത്തി.The post ഡിസിസി പുസനംഘടന നടത്താന് തീരുമാനം ഗ്രൂപ്പുകളുടെ ആവശ്യം തള്ളി first appeared on MalayalamExpressOnline.